ОБЩИНСКА ИЗБИРАТЕЛНА КОМИСИЯ ЛУКОВИТ

ПРОТОКОЛ № 34

31.10.2019 г.

На 31.10.2019 година в 10:30 часа в бившата ритуална зала на Община Луковит се събра Общинската избирателна комисия в състав:

1. Силвия Георгиева Петкова - председател
2. Георги Цветославов Георгиев - зам.-председател
3. Росен Неделчев Лефтеров - секретар
4. Диана Гаврилова Стойчева - член
5. Еленка Стефанова Бойчинова - член
6. Радослав Миролюбов Монов - член
7. Иван Николаев Шкодров – член

Налице е кворум от 7 души, членове на ОИК. Решенията се взимат при гласували поне 4 гласа "за".

Председателят предложи следния проекто - дневен ред:

1. Упълномощаване на представители на ОИК Луковит за приемане на бюлетините за община Луковит, както и осъществяване на контрол при транспортирането, съхранението и разпределението на бюлетините по секции при произвеждане на изборите за кметове на кметства на 3 ноември 2019 год.

Председателят подложи на гласуване така обявения проект на дневен ред. Бе проведено гласуване. С 7 гласа „За”: Силвия Георгиева Петкова, Георги Цветославов Георгиев, Росен Неделчев Лефтеров, Диана Гаврилова Стойчева, Еленка Стефанова Бойчинова Радослав Миролюбов Монов, Иван Николаев Шкодров и 0 „Против“ на основание чл. 87, ал. 1, т. 1 от Изборния кодекс и Решение №848-МИ/28.08.2019 на ЦИК, Общинска избирателна комисия гр.Луковит прие обявения дневен ред.

 **По точка първа от дневния ред:**

ОТНОСНО: Упълномощаване на представители на ОИК Луковит за приемане на бюлетините за община Луковит, както и осъществяване на контрол при транспортирането, съхранението и разпределението на бюлетините по секции при произвеждане на изборите за кметове на кметства на 3 ноември 2019 год.

Председателят предложи проект за решение, което бе подложено на гласуване. Със 7 гласа „За”: Силвия Георгиева Петкова, Георги Цветославов Георгиев, Росен Неделчев Лефтеров, Диана Гаврилова Стойчева, Еленка Стефанова Бойчинова, Радослав Миролюбов Монов, Иван Николаев Шкодров и 0 гласа „Против” и на основание чл. 87, ал. 1, т. 9 от Изборния кодекс, във връзка с Решение № 993-МИ/07.09.2019 г. на ЦИК,, Общинската избирателна комисия гр. Луковит

**Р Е Ш И :**

ОПРЕДЕЛЯ И УПЪЛНОМОЩАВА свои представители – членове на ОИК Луковит, както следва:

Силвия Георгиева Петкова, ЕГН \*\*\*\*\*;

Георги Цветославов Георгиев, ЕГН \*\*\*\*\*;

С ПРАВА:

Да приемат съвместно с упълномощени представители на областна администрация Ловеч отпечатаните хартиени бюлетини за община Луковит и подпишат протокола за приемането от „Печатница на БНБ“АД;

Да съпровождат транспортното средство, което превозва бюлетините до областен център Ловеч;

Да осъществяват контрол при разпределението по секции и да подписват приемателно-предавателните протоколи и други документи по осъществяване на контрол върху транспортирането, съхранението и разпределението на бюлетините по секции, както и при получаване и раздаване на изборни книжа и материали, свързани с изборите за кметове на кметства, насрочени за 3 ноември 2019 г.

Действията по приемането на бюлетините, контрола при транспортирането и доставката им, както и разпределението на бюлетините по секции, се извършват винаги ЗАЕДНО ОТ ДВАМА от упълномощените с настоящото решение членове на ОИК Луковит, предложени от различни политически партии или коалиции.

Препис от настоящото решение да се изпрати на Областен управител на област Ловеч, Кмет на Община Луковит и да се предаде на „Печатница на БНБ“АД.

Заседанието приключи в 11:00 часа.

ПРЕДСЕДАТЕЛ:
/ Силвия Георгиева Петкова /

СЕКРЕТАР:
/ Росен Неделчев Лефтеров /